|  |  |
| --- | --- |
| 20.06.2019. | Nr.7/10 |

**STARPGABALA STATUSA NOTEIKŠANA ZEMES VIENĪBĀM**

(ziņo I.Škutāne)

**Atklāti balsojot: PAR – 12** (A.Rāviņš, V.Ļevčenoks, M.Buškevics, I.Bandeniece, A.Garančs, R.Šlegelmilhs, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET-** nav, **ATTURAS** – nav,

Zemes vienības Jelgavā – Zemeņu ielā 8H ar aptuveno platību 1245 m2 (kadastra apzīmējums 0900 016 1133), Vārpu ielā 30A ar aptuveno platību 183 m2 (kadastra apzīmējums 0900 005 0414), Eduarda Veidenbauma ielā 42A ar aptuveno platību 14 m2 (kadastra apzīmējums 0900 007 0417) un Augstkalnes ielā 1B ar aptuveno platību 115 m2 (kadastra apzīmējums 0900 002 0677) izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem vai viņu mantiniekiem, minēto zemes vienību piederība 1940.gada 21.jūlijā nav konstatēta.

Pamatojoties uz Jelgavas pilsētas domes 2015.gada 29.janvāra lēmuma Nr.2/7 „Zemes reformas pabeigšana Jelgavas pilsētā” pielikuma trešo sadaļu „Pašvaldībai piekritīgā zeme”, minētās zemes vienības piekrīt Jelgavas pilsētas pašvaldībai un ir reģistrējamas Zemgales rajona tiesas Zemesgrāmatu nodaļā uz Jelgavas pilsētas pašvaldības vārda.

Saskaņā ar Jelgavas pilsētas pašvaldības administrācijas Attīstības un pilsētplānošanas pārvaldes 2018.gada 16.novembra Atzinumu Nr.3-6/343, 2019.gada 18.februāra Atzinumu Nr.3-6/39, 2018.gada 17.septembra Atzinumu Nr.3-6/275, 2017.gada 8.novembra Atzinumu Nr.3-6/331 un 2019.gada 18.februāra Atzinumu Nr.3-6/40, minētās zemes vienības ir starpgabali, turpmāk – starpgabali, kuru atsevišķa saimnieciskā izmantošana nav iespējama un tie pievienojami kādam no blakus esošiem nekustamajiem īpašumiem.

Saskaņā ar likuma ”Par pašvaldībām” 21.panta pirmās daļas 17.punktu, likuma ”Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu,

**JELGAVAS PILSĒTAS DOME NOLEMJ:**

1. Noteikt starpgabala statusu zemes vienībām Jelgavā:

1.1. Zemeņu ielā 8H ar kadastra apzīmējumu 0900 016 1133;

1.2. Vārpu ielā 30A ar kadastra apzīmējumu 0900 005 0414;

1.3. Eduarda Veidenbauma ielā 42A ar kadastra apzīmējumu 0900 007 0417;

1.4. Augstkalnes ielā 1B ar kadastra apzīmējumu 0900 002 0677.

2. Jelgavas pilsētas pašvaldības administrācijas Pašvaldības īpašumu pārvaldei reģistrēt pirmajā punktā minētos starpgabalus Zemgales rajona tiesā uz Jelgavas pilsētas pašvaldības vārda.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 20.jūnijā